Maleisië wil doodstraf afskafArgieffoto (Foto: CikguWan/Pixabay) Owerhede in Maleisië het Woensdag aangekondig dat die kabinet besluit het om die doodstraf in dié land af te skaf. Liew Vui Keong, minister aan die hoof van wetgewing, het gesê dié besluit sal tydens die volgende parlementsitting, wat op 15 Oktober begin, ter tafel gelê word. Alle teregstellings word met onmiddellike effek opgeskort terwyl die departement sekere sake hersien. “Die doodstraf sal afgeskaf word. Dit is finaal,” het hy aan plaaslike verslaggewers by Universiti Malaya gesê. “Ons bestudeer sekere kwessies. Ons moet dit hersien en almal se menings aanhoor, maar die besluit vandag is om die doodstraf af te skaf Die paroolraad sal ook aansoeke van persone, wat die doodstraf opgelê is, hersien. Dié gevangenes se tronkstraf sal nou in lewenslange tronkstraf omgeskakel word.